**রেনান আউগুস্তো লোদি দোস সান্তোস** (পর্তুগিজ: *Renan Lodi*; জন্ম: ৮ এপ্রিল ১৯৯৮; **রেনান লোদি** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০১২ মৌসুমে, ব্রাজিলীয় ফুটবল ক্লাব আতলেতিকো পারানায়েন্সের যুব পর্যায়ের হয়ে খেলার মাধ্যমে লোদি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ মৌসুমে, আতলেতিকো পারানায়েন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; আতলেতিকো পারানায়েন্সের হয়ে তিনি ৪৮ ম্যাচে ১টি গোল করেছেন। ২০১৯–২০ মৌসুমে, তিনি প্রায় ২৫ মিলিয়ন ইউরোর বিনিময়ে আতলেতিকো পারানায়েন্সে হতে স্পেনীয় ক্লাব আতলেতিকো মাদ্রিদে যোগদান করেছেন।

তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১৫ ম্যাচে অংশগ্রহণ গোল করেছেন। তিনি ব্রাজিলের হয়ে এপর্যন্ত ১টি কোপা আমেরিকায় (২০২১) অংশগ্রহণ করেছেন, যেখানে তিতের অধীনে রানার-আপ হয়েছেন।

প্রারম্ভিক জীবন
---------------

রেনান আউগুস্তো লোদি দোস সান্তোস ১৯৯৮ সালের ৮ই এপ্রিল তারিখে ব্রাজিলের সেরানায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৯ সালের ১০ই অক্টোবর তারিখে, মাত্র ২১ বছর ৬ মাস ২ দিন বয়সে, বাম পায়ে ফুটবল খেলায় পারদর্শী লোদি সেনেগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৯তম মিনিটে রক্ষণভাগের খেলোয়াড় আলেক্স সান্দ্রোর বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৬ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ১–১ গোলে ড্র হয়েছিল। ব্রাজিলের হয়ে অভিষেকের বছরে লোদি সর্বমোট ৪ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৪ জুলাই ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ব্রাজিল | ২০১৯ | ৪ | ০ |
| ২০২০ | ৪ | ০ |
| ২০২১ | ৭ | ০ |
| সর্বমোট | ১৫ | ০ |

তথ্যসূত্র
---------

1. ↑  "Renan Lodi"। *atleticodemadrid.com* (স্পেনীয় ভাষায়)। Atlético de Madrid। সংগ্রহের তারিখ ২৯ মার্চ ২০২০।
2. ↑  "Renan Lodi is a new Atlético de Madrid player"। *Club Atlético de Madrid* (স্পেনীয় ভাষায়)। ২০১০-০১-০১। সংগ্রহের তারিখ ২০২১-০৭-১৩।
3. ↑  "Brazil - Senegal 1:1 (Friendlies 2019, October)"। *worldfootball.net*। ২০২০-১১-২৭। সংগ্রহের তারিখ ২০২১-০৭-১৩।
4. ↑  "Brazil - Senegal, Oct 10, 2019 - International Friendlies - Match sheet"। *Transfermarkt* (জার্মান ভাষায়)। ২০১৯-১০-১০। সংগ্রহের তারিখ ২০২১-০৭-১৩।
5. ↑  Strack-Zimmermann, Benjamin (২০১৯-১০-১০)। "Brazil vs. Senegal (1:1)"। *National Football Teams*। সংগ্রহের তারিখ ২০২১-০৭-১৩।

বহিঃসংযোগ
---------


উইকিমিডিয়া কমন্সে **রেনান লোদি** সংক্রান্ত মিডিয়া রয়েছে।

* রেনান লোদি – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে রেনান লোদি (ইংরেজি) উইকিউপাত্তে এটি সম্পাদনা করুন
* সকারবেসে রেনান লোদি (ইংরেজি) উইকিউপাত্তে এটি সম্পাদনা করুন
* বিডিফুটবলে রেনান লোদি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রেনান লোদি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রেনান লোদি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে রেনান লোদি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রেনান লোদি (ইংরেজি) উইকিউপাত্তে এটি সম্পাদনা করুন

| * দে
* স
ব্রাজিল দল – ২০২১ কোপা আমেরিকা |
| --- |
| 
* ১ আলিসন
* ২ দানিলো
* ৩ থিয়াগো সিলভা (অ)
* ৪ মার্কিনিয়োস
* ৫ কাজিমিরো
* ৬ আলেক্স সান্দ্রো
* ৭ রিচার্লিসন
* ৮ ফ্রেজ
* ৯ গাব্রিয়েল জেসুস
* ১০ নেইমার
* ১১ এভারতন রিবেইরো
* ১২ ওয়েভের্তোন
* ১৩ এমারসন
* ১৪ এদের মিলিতাও
* ১৫ ফাবিনহো
* ১৬ লোদি
* ১৭ পাকেতা
* ১৮ ভিনিসিউস
* ১৯ এভারতন
* ২০ ফিরমিনো
* ২১ গাব্রিয়েল
* ২২ ফেলিপে / লিও ওর্তিজ a
* ২৩ এদেরসন
* ২৫ ডগলাস লুইজ
* কোচ: তিতে

 | ব্রাজিল |
| a ব্রাজিলের চতুর্থ ম্যাচের পর লিও ওর্তিজ ফেলিপের স্থলাভিষিক্ত হন। |